text: Grise mod cancer 
  26 januar 2014 kl. 07.50
  Griseeksportør giver penge til Kræftens Bekæmpelse hver gang, de eksporterer en gris. Det skal forbedre branchens image.
  Det er Kolding-firmaet Scan-Pork, der står bag.
  De gør det af to årsager: Dels for at forbedre branchens image, dels for at støtte kampen mod kræften.
  - Vi mener, at støtte til kampen mod cancer er det helt rigtige, da vi jo alle har været berørt af kræft på den ene eller anden måde, siger Thyge Jacobsen, direktør i Scan-Pork.
  Scan-Pork vil for hver smågris, de eksporterer, donere et beløb til kampen mod cancer. 
  Firmaet eksporterede flere end 350.000 smågrise sidste år.
  - Vi vil også gerne have vores danske landmænd med på dette. Så hvis landmanden vil donere samme beløb pr. gris, som vi gør, så dobler vi op på vores donation, siger Thyge Jacobsen.
  